open-index/open-wikipedia-markdown huggingface dataset:
డేవిడ్ బ్రౌన్

రెవరెండ్ **డేవిడ్ బ్రౌన్** (1763-1812) భారతదేశానికి వచ్చిన క్రైస్తవ మతప్రవక్త. ఇతడు ఆంధ్రభాషాభివృద్ధికి విశేషమైన కృషి చేసిన ఛార్లెస్ ఫిలిప్ బ్రౌన్ తండ్రి.

## విశేషాలు
thumb|right|200px|రెవరెండ్ డేవిడ్ బ్రౌన్
ఈస్ట్ ఇండియా కంపెనీ భారతదేశాన్ని పాలిస్తున్న తొలి రోజులలో కలకత్తలోని బ్రిటీష్ ఉద్యోగులు పైలాపచ్చీసుగా తిరుగుతూ వుండేవారు. వారిలో అవినీతి పెరిగి, దైవచింతన, పాపభీతి నశించి క్రైస్తవ మత ధర్మాలు మరిచి భోగలాలసతకు దిగజారిపోయారు. తమ ఉద్యోగుల ప్రవర్తన గురించి ఇంగ్లాండులోని కంపెనీ డైరెక్టర్ల దృష్టికి పోయింది. తమ ఉద్యోగుల దుష్ప్రవర్తనను సరిదిద్దడానికి వారు ఇంగ్లాండు నుండి భారతదేశానికి కొంతమంది క్రైస్తవ మత ప్రబోధకులను పంపారు. అలా పంపినవారిలో **డేవిడ్ బ్రౌన్** ఒకడు. ఇతడు 1786, జూన్ 8వ తేదీ కలకత్తా నగరంలో అడుగు పెట్టాడు. హౌరాలోని సైనిక అనాథశరణాలయానికి అధికారిగా నియమితుడైనాడు. 1787 సెప్టెంబరులో అనాథ శరణాలయానికి దగ్గరగా ఒక పాఠశాలను నెలకొల్పాడు. ఇతనికి చర్చి మిషన్ ప్రారంభించాలని ఉబలాటంగా ఉండేది. ఇతడు బ్రిటిష్ అధికారులకు పాత చర్చిలోను, సెయింట్ జాన్ చర్చిలోను జ్ఞానోపదేశం చేసేవాడు.
 1803లో ఇతడు సెరంపూర్‌లో అల్డీన్ హౌస్‌ను కొనుగోలు చేసి దానిని తన నివాసస్థానంగా మార్చుకున్నాడు. ఆ నివాస స్థలంలో ఒక పాడుబడిన హిందూ దేవాలయం (రాధావల్లభ దేవాలయం) ఉండేది.  ఉపన్యాసాలు, ప్రార్థనలు, విరామం లేకుండా చర్చి పాలన విషయాలలో అహోరాత్రాలు మునిగి తేలుతూ ఉండడం వల్ల అతని ఆరోగ్యం దెబ్బతినింది. అయినా సువార్త ప్రచారం మానలేదు. తరువాత ఇంగ్లాండు నుండి క్లాడియన్ బుకనాన్, హెన్నీ మార్టిన్, డానియల్ కోరీ, థామస్ థాంసన్ ఇంగ్లాండు నుండి వచ్చారు. వీరందరికీ డేవిడ్ బ్రౌన్ నివాస స్థలమైన అల్డీన్ హౌస్ ఆశ్రయమిచ్చింది. డేవిడ్ వీరందరికీ వసతులు కల్పించి స్వంత కుటుంబసభ్యులుగా భావించి చూసుకునేవాడు. డేవిడ్ దయామయుడని, భగవంతుని దూత అని, యువమతాచార్యులను స్వంత బిడ్డల్లా ప్రేమాభిమానాలతో చూసుకునేవాడని ప్రజలు అనుకునేవారు. అల్డీన్ హౌస్‌లోని పగోడా (రాధావల్లభ ఆలయం)ను హెన్నీమార్టిన్ ప్రార్థనా స్థలంగా ఉపయోగించేవాడు. క్రైస్తవ మతప్రవక్తలకు ముఖ్యంగా బాప్టిస్టు మిషనరీలకు  అల్డీన్ హౌస్ ఆ కాలంలో ఒక సమావేశ స్థలంగా మారింది.

1800లో కలకత్తాలో ఫోర్ట్ విలియం కళాశాల ప్రారంభించబడి దానికి ఇతడిని ప్రొవోస్ట్ (అధిపతి)గా నియమించారు. బి.రాయ్ అనే బెంగాలీ బ్రాహ్మణుడు డేవిడ్ బ్రౌన్‌కు మున్షీగా ఉన్నాడు. 

ఇతడు 1814 మే 14న ఆరోగ్యం కోలుకోవడానికి సముద్రపు గాలి కోసం పడవలో మద్రాసుకు బయలుదేరాడు. కాని తాను ప్రయాణం చేస్తున్న పడవ మునిగిపోయింది. ఎట్లాగో బతికి బయట పడ్డాడు కానీ ఆరోగ్యం కుదుట పడక తరువాత నెల రోజులకు 1814, జూన్ 14న చౌరంగీలో మరణించాడు. కలకత్తాలోని సౌత్ పార్క్ సెమెట్రీలో ఇతని సమాధి వుంది. 

## కుటుంబం
ఇతడు మొదట మిస్ రాబిన్‌సన్‌ను వివాహం చేసుకున్నాడు. ఆమె 1794 మరణించింది. 1976లో ఇతడు కౌలీ అనే ఆమెను పెళ్లి చేసుకున్నాడు. ఇతనికి 9 మంది సంతానం. వారిలో జేమ్స్ కౌలీ బ్రౌన్, జార్జ్ ఫ్రాన్సిస్ బ్రౌన్‌లు బెంగాల్ సివిల్ సర్వీసులో పనిచేశారు. ఛార్లెస్ ఫిలిప్ బ్రౌన్ కడప డిప్యుటీ కలెక్టర్‌గా పనిచేశాడు. 
## మూలాలు

వర్గం:క్రైస్తవ ప్రచారకులు
వర్గం:క్రైస్తవ మత ప్రముఖులు
వర్గం:విదేశీయులు
వర్గం:1763 జననాలు
వర్గం:1814 మరణాలు
వర్గం:18వ శతాబ్దపు వ్యక్తులు
వ్యవసాయ పెట్టుబడి మద్దతు పథకం

**వ్యవసాయ పెట్టుబడి మద్దతు పథకం** లేదా **ఇన్వెస్ట్‌మెంట్‌ సపోర్ట్‌ స్కీం** తెలంగాణ ప్రభుత్వం రైతుల కోసం చేపట్టిన పథకం.

## పథకం వివరాలు
* ఈ పథకం స్థితిగతులపై  మంత్రి పోచారం శ్రీనివాసరెడ్డి అధ్యక్షతన మంత్రివర్గ ఉపసంఘాన్ని నియమించారు. ఈ మంత్రివర్గ ఉపసంఘంలో మంత్రులు ఈటల, హరీశ్‌, తుమ్మల, జగదీశ్‌రెడ్డి, మహేందర్‌రెడ్డి సభ్యులుగా ఉంటారు.
* మే 15, 2018 నాటికి మొదటి విడత ఎకరానికి రూ.4 వేల చొప్పున పెట్టుబడిని అందిస్తారనేది ప్రాథమిక అంచన.

## మూలాలు


వర్గం:తెలంగాణ ప్రభుత్వం
వర్గం:తెలంగాణ
బెండపూడి అన్నయ మంత్రి

బెండపూడి అన్నయమంత్రి కాకతీయుల మంత్రి, సైన్యాధ్యక్షుడు అనంతరకాలంలో ముఖ్యమైన నాయకుడు. ప్రతాపరుద్రుడు మరణించి, కాకతీయ సామ్రాజ్యం పతనమైపోయాకా, తురుష్కుల పరిపాలనను ఎదిరించి ముసునూరి నాయకుల పరిపాలనకు బాటలువేసిన రాజకీయవేత్త. కాకతీయ పతనానంతరం సంధి యుగంలో అత్యంత ముఖ్యమైన వీరుడు అన్నయమంత్రి. కాకతీయుల కొలువులో తనతో పాటు పనిచేసిన కొలను రుద్రదేవుడు అనే సహ దేశాభిమానితో కలిసి అన్నయమంత్రి తిరుగుబాటుకు రూపకల్పన చేశాడు. చెదిరిపోయిన సైన్యాన్ని, నాయకులను అన్నయమంత్రి, రుద్రదేవుడు పోగుచేసి నూజివీడు ప్రాంతానికి చెందిన కాకతీయ నాయకుడైన ప్రోలయ నాయకుడిని వారికి నాయకుడిగా ఎన్నుకున్నారు. అనంతర కాలంలో ప్రోలయ నాయకుడి నాయకత్వంలో అద్దంకి వేమారెడ్డి, కొప్పుల ప్రోలయనాయకుడు, రేచెర్ల సింగమనాయకుడు, మంచికొండ గణపతినాయకుడు, వుండి వేంగభూపతి వంటి ముఖ్యవీరులు కలిసి వేర్వేరు చోట్ల తిరుగుబాట్లు లేవదీసి, 1326 నాటికి ఢిల్లీ సుల్తానుల సైన్యాన్ని తరిమివేసి ఓరుగల్లును విముక్తం చేశారు. అనంతరం ముసునూరి నాయకులు పాలన ప్రారంభమైంది.

## కాకతీయ పాలనలో
కాకతీయ పరిపాలనలో మంత్రిగా, సైన్యాధక్షునిగా అన్నయమంత్రి బాధ్యతలు నిర్వహించేవాడు. 1303లో మాలిక్ కాఫుర్ తొలిసారి ఓరుగల్లు మీదికి దండయాత్రకు వచ్చినప్పుడు ఇతర ప్రధాన వీరులతో పాటు అన్నయమంత్రికి కూడా ప్రతాపరుద్రుడు సైన్యంలో భాగానికి నాయకత్వం ఇచ్చి పంపగా యుద్ధం చేశాడు.

## కాకతీయ పతనానంతరం

## మూలాలు

వర్గం:కాకతీయుల కాలపు వ్యక్తులు
వర్గం:కాకతీయ సామ్రాజ్యం
నొప్పి డాక్టరు (పుస్తకం)

**నొప్పి డాక్టరు** పిల్లలను జంతువులలోకంలోకి తీసుకువెళ్లే ఓ రంగుల బొమ్మల కథల పుస్తకం. పిల్లలకు సరదాగా, జాలీగా పుస్తక పఠనంపై ఆసక్తి, నైతిక విలువలు పెంపొందించే ఉద్దేశంతో ఈ పుస్తకం ముద్రింపబడింది. వినోదంతో పాటు జంతువులకు, పక్షులకు సంబంధించిన విజ్ఞానం అందిచడంతోపాటు పుస్తకం పేరు, లోపలి భాష, జంతువుల, పక్షుల చేష్టలు పిల్లలను చాలా బాగా ఆకట్టుకుంటాయి.

## రచన
కొర్నేయ్ చుకోవ్ స్కీ అనే రష్యన్ రచయిత రష్యా భాషలో రాసిన ఈ పుస్తకం 1986లో ప్రథమంగా ముద్రింపబడింది. దీనిని ఆర్వియార్ అనే రచయిత తెలుగులో అనువదించగా, వి. దువిదేవ్ చక్కని బొమ్మలతో అందంగా తయారుచేశారు.

## ముద్రణ
బాలలసాహిత్యంలో అనేక పుస్తకాలు ప్రచురించిన దేవినేని సీతారావమ్మ ఫౌండేషన్ వారు ఈ పుస్తకాన్ని అందమైన బైండింగ్ తో పిల్లలు చదివేందుకు వీలైన అక్షరాలతో 2015 జూలైలో ప్రచురించారు.

## మూలాలు

వర్గం:పుస్తకాలు
వర్గం:తెలుగు పుస్తకాలు
వర్గం:పిల్లల పుస్తకాలు
గరికిపర్తి కోటయ్య దేవర

**గరికిపర్తి కోటయ్య దేవర** 19-20వ శతాబ్దాలకు చెందిన ప్రముఖ సంగీత విద్వాంసుడు. వేలాది మంది శిష్యులను సంగీతజ్ఞులుగా తయారు చేశాడు. సంగీతం కోటయ్యదేవర, జంగం కోటయ్యదేవర అని కూడా ఇతడిని పిలిచే వారు. 
## బాల్యం
ఇతడు వీరశైవ జంగమ కులంలో 1864వ సంవత్సరంలో లక్ష్మయ్య, బసవమ్మ దంపతులకు బందరులోని ఇంగ్లీషు పాలెంలో జన్మించాడు. ఇతని తండ్రి ఫిడేలు బాగా వాయించేవాడు. ఇతడు తన తండ్రి వద్ద నుండి చిన్నవయసు నుండే సంగీతం నేర్చుకున్నాడు. ఇతడు మూడు సంవత్సరాల వయసు ఉన్నప్పుడు బందరుకు ఉప్పెన వచ్చిన కారణంగా కరువు ఏర్పడి జరుగుబాటు కాకపోవడంతో ఇతని తండ్రి మకాంను బందరు నుండి హైదరాబాదుకు మార్చాడు. హైదరాబాద్ నవాబు గారి వద్ద దివానుగా పనిచేస్తున్న సాలార్ జంగ్ కోటయ్య దేవర వాయులీనవాద్యాన్ని స్వయంగా విని ముగ్ధుడై అతడిని తల్లిదండ్రుల అనుమతితో చేరదీసుకుని విద్య చెప్పించాడు.

## సంగీత ప్రస్థానం
పది సంవత్సరాలు సాలార్ జంగ్ ఇతడికి విద్య చెప్పించాడు. ఆ తర్వాత ఇతడు నైజాం ఆస్థాన సంగీత విద్యాంసులలో ఒకడిగా నియమించబడి 20 సంవత్సరాలు కొనసాగాడు. ఇతడ్ కర్ణాటక సంగీత సంప్రదాయాలను గౌరవిస్తూ, ప్రాచ్య పాశ్చాత్య సంగీత మాధుర్యాన్ని కూడా నేర్చుకున్నాడు. అంతటితో సంతృప్తి పడక సంగీత విద్వాంసుల వద్దకు తీర్థయాత్రలకు సేవించినట్టుగా దక్షిణ దేశ ప్రయాణం చేశాడు. 1894లో తంజావూరు వెళ్లి పట్నం సుబ్రహ్మణ్య అయ్యర్, తోడి సుందరరావు, తిరక్కూడి కావల్ కృష్ణ అయ్యర్ మొదలైన పండితుల సరసన కూర్చుని వారి చేత శభాష్ అనిపించుకున్నాడు. మద్రాసు, తంజావూరు ప్రాంతాలలో అనేక కచేరీలను చేసి పలు సన్మాన సత్కారాలను పొందాడు. 1896లో బందరులో 300 మంది విద్యార్థులతో ఒక సంగీత పాఠశాలను ప్రారంభించాడు. ఈ పాఠశాలలో చేరిన ప్రతి విద్యార్థికీ ఉచితంగా సంగీత విద్య చెప్పడమే కాక పాటకచ్చేరిల మీద వచ్చిన డబ్బుతో విద్యార్థులకు భోజన, నివాస సౌకర్యాలను ఉచితంగా కల్పించాడు. వల్లూరు, చల్లపల్లి సంస్థానాలు ఇతడికి ఆర్థికంగా సహకరించాయి. ఇతడు సురభి నాటక కంపెనీలు రామయ్య కంపెనీ, వెంకోజీరావు కంపెనీ, కృష్ణయ్య కంపెనీ మూడు కంపెనీల వారికి సంగీతశిక్షణ ఇచ్చి సురభి నాటకాలలో సంగీతానికి ప్రాధాన్యత కలగడానికి దోహదం చేశాడు. నాదస్వరంలో అనేక బాణీలను సృష్టించి నాదస్వర విద్వాంసులకు ఉపాధి కల్పించాడు.
## బందరుకు రైలుమార్గం
1903లో కె.డి.యాంషైర్ గవర్నర్ ఒకసారి బందరు వచ్చినప్పుడు ఇతడి పాటకచ్చేరీ ఏర్పరచారు. ఇతడు స్వయంగా ఇంగ్లీషు ట్యూనులో ఒక పాట కట్టి వినిపించాడు. బందరు నుండి బెజవాడకు వెళ్ళాలంటే కాలినడకనో, పడవలమీదనో భయాందోళనలతో ప్రయాణం చేయవలసి వస్తుంది. బందరు నుండి బెజవాడకు రైలు మార్గాన్ని నిర్మించమని తన పాటతో గవర్నరును కోరాడు. గవర్నరు ఆ పాటను విని ఎంతో ఆనందించి విజయవాడ నుండి మచిలీపట్నానికి రైలు మార్గం నిర్మాణం జరిగేందుకు కృషి చేస్తానని హామీ ఇచ్చాడు. 1907లో విజయవాడ నుండి మచిలీపట్నానికి రైలు మార్గం నిర్మాణం పూర్తి అయింది. ఈ రైలు మార్గం ఏర్పడటానికి కోటయ్య దేవర  కారణభూతుడు. 
## బిరుదులు, సన్మానాలు
ఇతనికి ఆంధ్రగాయక పితామహుడు, గాంధర్వ కళాతపస్వి అనే బిరుదులు లభించాయి.
## కుటుంబం
ఇతనికి పాపయ్య నాగం దేవర,  సుబ్రహ్మణ్యం దేవర, చంద్రమౌళి దేవర, రాజమౌళి దేవర అనే నలుగురు కుమారులు కలిగారు. పాపయ్య నాగం దేవర ఫ్లూట్ వాయిద్యంలోను, సుబ్రహ్మణ్యం దేవర వయోలిన్ వాయిద్యంలోను ప్రతిభావంతులైనారు. హార్మోనియం, తబలా, ఫ్లూట్, ఫిడేల్, ఆర్గన్, పియానోలు తయారు చేయడంలో చంద్రమౌళి దేవర, రాజమౌళి దేవరలు సిద్ధహస్తులైనారు. 

## మరణం
ఇతడు 1924, డిసెంబరు 24వ తేదీన మరణించాడు. ఇతడు మరణించే నాటికి ఆరు వందల మంది శిష్యులు అతని చెంతనే ఉన్నారు.  
## మూలాలు

వర్గం:1864 జననాలు
వర్గం:సంగీతకారులు
వర్గం:కృష్ణా జిల్లా సంగీత విద్వాంసులు
వర్గం:కృష్ణా జిల్లా సంగీత గురువులు
బొమ్మ హేమాదేవి

**బొమ్మ హేమాదేవి** తెలంగాణా ప్రాంతానికి చెందిన ప్రముఖ నవలా రచయిత్రి .
## విశేషాలు
### బాల్యం, విద్యాభ్యాసం
ఈమె నిజామాబాదులో1931, సెప్టెంబర్ 14వ తేదీన రామాగౌడ్, గంగాదేవి దంపతులకు జన్మించింది. ఈమెకు తల్లిదండ్రులు పెట్టిన పేరు యమున. అపర దానకర్ణుడు రాజా నర్సాగౌడ్ పెద్ద మనుమరాలు ఈమె. ఈమెను, ఈమె చెల్లెలు రంజనను అప్పట్లో నిజాం రాష్ట్రంలో ఒకే ఒక తెలుగు మీడియం పాఠశాల హైదరాబాదు నారాయణగూడ లోని "ఆంధ్ర గర్ల్స్ హైస్కూలు" (తరువాతి కాలంలో మాడపాటి హనుమంతరావు గర్ల్స్ హైస్కూలు అని పిలువడింది)లో చదివించారు.

### వివాహం, కుటుంబ జీవితం
ఈమెకు 16వ యేట కరీంనగర్ జిల్లా మానకొండూరుకు చెందిన బొమ్మ నారాయణగౌడ్‌తో వివాహం జరిగింది. వివాహం తరువాత ఈమె పేరు రుక్మిణిగా మారింది. నారాయణగౌడ్ ఈమె తాత రాజానర్సాగౌడ్ ఆర్థిక సహాయంతో ఇంటర్, ఇంజనీరింగ్ చదివాడు. అతడు నీటిపారుదల, రోడ్లు, భవనాల ఇంజనీరుగా పనిచేశాడు. వీరి కుటుంబం హైదరాబాదులో స్థిరపడింది. ఈ దంపతులకు శోభారాణి, అలకనంద, అర్చన, ఆరాధన అనే నలుగురు కుమార్తెలు, అనిల్‌చంద్ర, అశోక్‌చక్రవర్తి అనే ఇద్దరు కుమారులు కలిగారు.
## రచనావ్యాసంగం
thumb|right|150px| బొమ్మ హేమాదేవికథలు
ఈమె దేవిరమ, యమున అనే కలం పేర్లతో 1960ల నుంచి 40కి పైగా నవలలు, కథలు, విస్తృతంగా వ్రాసింది. ఈమె మొదటి నవల 1960లో వెలువడిన భావన భార్గవి. 1973 లో తన కోడలి పేరు హేమాదేవి పేరుతో వ్రాసిన “కుంకుమ పూలు"  అనే కథకు మొదటి బహుమతి లభించింది. అప్పటి నుండి ఆమె బొమ్మ హేమాదేవి అనే పేరుతో రచనలు చేసింది. ఈమె రచనలు జయశ్రీ, ఆంధ్రభూమి, ఆంధ్రజ్యోతి, ప్రజాతంత్ర, తరుణ, కళాసాగర్, అనామిక, సామ్య, ప్రభవ మొదలైన పత్రికలలో ప్రచురితమయ్యాయి. **వనజ - అడవి పుత్రిక** నవలను 1995వ సంవత్సరంలో వ్రాసింది. ఇది విప్లవోద్యమంలో, దళాలలో పనిచేసిన ఒక మహిళ ఆత్మకథ. వనజ (పద్మక్క) ఉద్యమ జీవితాన్ని ఈ నవలలో చక్కని శైలితో చిత్రించింది.   ఈమె దాదాపు వంద కథలు వ్రాసింది. తెలుగులో తొలి బిసి స్త్రీ వాద రచయిత్రి. ప్రపంచ తెలుగు మహాసభల సందర్భంగా 2017, డిసెంబరు 14వ తేదీన హైదరాబాద్ లో సంగిశెట్టి శ్రీనివాస్ సంపాదకత్వంలో "బొమ్మ హేమాదేవి కథలు" పుస్తకం వెలువడింది.

## రచనలు
ఈమె రచనల పాక్షిక జాబితా:
### నవలలు
# భావన భార్గవి 
# నవధాన్యాలు 
# నవరసాలు
# దీప
# తార
# లవ్‌స్టోరీ
# తపస్విని
# కుంకుమ పూలు
# నవభారతి 
# వనజ - అడవి పుత్రిక
# ప్రేమే నేరమౌనా?

### కథలు
# అన్నపూర్ణ
# అభయ
# ఆలింగనము
# ఇజా జత్ హై
# ఏక్ స్కూటర్ కీ వాపసీ
# కమ్ లీ
# కుంకుమపూలు 
# కుంజ్ కిషోర్
# చిరుదీపం
# ఛోటీ ఛోటీ బాతేఁ
# నవతరం
# ఫాల్స్ ప్రైడ్
# బాంచెన్ దొరసానీ!
# బాంధవి
# మానవులు
# మిస్టర్ అనంత్
# మేఘన
# రామాయణంలోని...
# శాంతినిలయం
### రేడియోనాటికలు
# పొగమంచు

## మరణం
ఈమె తన 65వ యేట 1996, నవంబరు 26వ తేదీన మరణించింది. 

## మూలాలు

## బయటిలింకులు
* కథానిలయంలో బొమ్మ హేమాదేవి వివరాలు

వర్గం:తెలంగాణ రచయితలు
వర్గం:నిజామాబాదు జిల్లా రచయితలు
వర్గం:రచయిత్రులు
వర్గం:తెలుగు రచయిత్రులు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:1931 జననాలు
వర్గం:1996 మరణాలు
సరిదె లక్ష్మీనర్సయ్యమ్మ (కళావర్ రింగ్)

కళావర్ రింగ్ అని పేరుపొందిన నృత్యకారిణి సరిదె లక్ష్మీ నరసయ్యమ్మ.  ఈమె తొలిగా విజయనగరంలో మేజువాణీలలో చేసిన నృత్యాలతో పేరు పొందిన తరువాత నాటకాల్లో నటించడం, హరికథలు కూడా చెప్పటం జరిగింది. కచేరీ నృతానికీ కర్ణాటక నృత్యానికీ కొత్త మెరుగులు దిద్ది, విజయనగరం రాజనర్తకిగా, నాటకరంగ నటిగా, అమర గాయనిగా, చలన చిత్ర నటీమణిగా రసిక హృదయాలని రంజింపజేసారు.
## బాల్యం, విద్య
ఈవిడ విజయనగరానికి 8 మైళ్ళ దూరంలో వున్నకోరుకొండ గ్రామంలో 1908 లో జన్మించింది. 8 వ ఏటనే నర్తకిగా పేరు తెచ్చుకుంది. 5 వ తరగతి వరకూ ప్రాథమిక విద్యాభ్యాసం చేసి  మద్ది లచ్చన్నగారి వద్ద సరిగమలు ప్రారంబించి, ద్వారం వెంకటస్వామి నాయుడు శిష్యు లైన మద్దిల సత్య మూర్తి,  చాగంటి రంగ బాబు,  కోటి పల్లి గున్నయ్య మొదలైన వారి వద్ద సమగ్ర సంగీత జ్ఞానం సంపాదించింది. నృత్య విద్యలో శ్రీమతి మద్దిల అప్పుడు, శ్రీమతి మద్దిల రాముడు వద్ద శిక్షణ పొందింది. మద్దిల హేమావతి, నరహరమ్మల వద్ద హిందూస్థానీ జావళీలు, క్షేత్రయ్య పదాభినయనం నేర్చుకుంది. 12 సంవత్సరాల వయస్సులోనే భోగం మేళం ;నాయకురాలుగా వ్యవహరించింది. ఆమే నృత్యానికి అచ్చెరువందిన ప్రేక్షకులు ఆమెను కళావర్ రింగ్. అని పిలిచేవారు.

## పేరు వెనుక కథ
ఈమెకు ఆ పేరు రావడానికి వెనుక కొన్ని కథలున్నాయి. వీటిలో దేని ద్వారా ఆమె పేరు స్థిరపడిదో తెలియదు.

గురజాడ కన్యాశుల్కంలో మధురవాణి పాత్రకు కళావర్ రింగ్ ప్రేరణ అని వాదన ఒకటి ఉంది. ఐతే కన్యాశుల్కం మలి కూర్పు 1909లో రావడం, సరిదె లక్ష్మీనర్సయ్యమ్మ పుట్టినదే 1908 కావడం వల్ల ఇది కేవలం పుకారుగా నిర్ధారించవచ్చు.

ఒక శృంగార పురుషుని చేతికున్న కళావర్ మార్కు ఉంగరం కావాలి అని మారాం చేస్తే అతడు ఆవిడను చేరదీసినట్లు, అప్పటి నుండి ఆ పేరు స్థిరపడిపోయినట్లు చెప్తారు.

## నృత్యం, నటన,గానం
ఆంధ్ర దేశంలోనూ, రాష్ట్రేతర ప్రాంతాల్లోనూ నానారాజ సందర్శనం చేసి సంగీత నృత్య విద్యలో మహా పండితుల్నీ మెప్పించి, నాట్య తరంగిణి, నవవసంత కోకిల, గాన కళా కోవిద అనే బీరుదులతో సువర్ణ హస్త కంకణాల బహుమానాలతో సన్మానాలు అందు కున్నది. జయపూర్, ధారాకోట. కళ్ళికోట, చీకటి కోట, కలహండి, కరియల్, మధుపూర్, టికిరియా సంస్థానాలో ఆమెను ఘనంగా సన్మానించారు. ఆమె తెలుగు చనల చిత్ర రంగంలోను ప్రవేశించి రాణీప్రమీల చిత్రంలో ప్రధాన పాత్ర ధరించి చక్కగా పాడి నటించింది. 1947 లో మద్రాసు రేడియో ప్రసారం చేసిన సీతారామ కళ్యాణం, సుందరకాండ, సక్కుబాయి, శ్రీరామ జననం, భక్త రామదాసు నాటకాల్లో పాల్గొని అత్యుత్తమంగా నటించింది.

1934 లో ఆమె అనేక గ్రామఫోన్ రికార్డుల నిచ్చింది. కోకిల కోయి అని కూయగా, వ్యాకుల మానసమాయేగా, చిటపట చినుకులు దుప్పటి తడిసెను, పచ్చ బొట్టు ప్రాణనాథా...... ......సై పగజాల, రాత్రి నాటకం, ఏరా నాప్రియ మొదలైన పాటల రికార్డుల వెలువడ్డాయి. చింతా మణి గ్రామ ఫోను రికార్డుల నాటకంలో చింతామణీ పాత్ర ధరించింది. 1964 మార్చి 17 వ తేదీన ఆమెను ఆంధ్ర ప్రదే సంగీత నాటక అకాడమీ హైదరాబాదు రవీంద్ర భారతిలో సన్మానించింది. నృత్య ప్రదర్శనం ద్వారా కళావర్ రింగ్ అపారంగా ధనం ఆర్జించింది. అనేక మంది బీద విద్యార్థులకు ఆర్థిక సహాయం చేసింది. అంతే కాదు, అవసరాల్లో వున్న వాళ్ళను ఆదుకుని అనాథులకు ఆశ్రయం ఇవ్వటం ఆమె సుగుణాలు. ఆమె అంతమ దశలో, అకాడమీ వారి వేతనంతో, హరికథా గానంతో జీవితం గడిపి 1964 లో స్వర్గస్తురాలైంది.

## మూలాలు

## బయటి లింకులు
* http://eemaata.com/em/issues/201801/14807.html 

వర్గం:1908 జననాలు
వర్గం:1964 మరణాలు
వర్గం:తెలుగు జానపద కళాకారులు
జీశాట్-11

**జీశాట్-11** ఉపగ్రహం భారతీయ అంతరిక్ష పరిశోధన సంస్థ ఇస్రో రూపొందించిన కృత్రిమ ఉపగ్రహం. ఈ ఉపగ్రహం సుమారు 30 ఉపగ్రహాలకు సమానం. సూమారు ఆరు టన్నుల బరువు ఉంటుంధి. ఈ ఉపగ్రహం వల్ల పంచాయతీలు, తాలూకాలు, భద్రతా దళాలకు ఇంటర్నెట్ సేవలు, డిజిటల్ ఇండియా కార్యక్రమానికి ఊతం ఇస్తుంధి. ఈ ఉపగ్రహన్ని ఫ్రెంచ్ గయానాలోని కౌరు అంతరిక్ష కేంద్రం నుంచి ఏరియేన్-5 రాకెట్ ద్వారా ప్రయోగించనున్నారు.
## ఉపగ్రహంలోని ఉపకరణాలు
ఈ ఉపగ్రహం వల్ల పంచాయతీలు, తాలూకాలు, భద్రతా దళాలకు ఇంటర్నెట్ సేవలు, డిజిటల్ ఇండియా కార్యక్రమానికి ఉపకరిస్తుంధి. ఈ ఉపగ్రహన్ని సూమారు 500కోట్లతో తయారు చేశారు.

## ఉపగ్రహ ప్రయోగ వివరాలు
## ఇవికూడా చూడండి
*జీశాట్-1 ఉపగ్రహం
*జీశాట్-2 ఉపగ్రహం
*జీశాట్-3 ఉపగ్రహం
*జీశాట్-6 ఉపగ్రహం
*జీశాట్-7 ఉపగ్రహం
*జీశాట్-8 ఉపగ్రహం
*జీశాట్-9
*జీశాట్-10 ఉపగ్రహం
*జీశాట్-12 ఉపగ్రహం
*జీశాట్-14 ఉపగ్రహం
*జీశాట్-15 ఉపగ్రహం
*జీశాట్-16
*జీశాట్-18
*జీశాట్-19
## మూలాలు

వర్గం:జీశాట్ శ్రేణి ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:ఉపగ్రహాలు
పిలిస్తే పలుకుతా

**పిలిస్తే పలుకుతా** 2003, జనవరి 3న విడుదలైన తెలుగు చలనచిత్రం. కోడి రామకృష్ణ దర్శకత్వం వహించిన ఈ చిత్రంలో జై ఆకాశ్, షమితా శెట్టి, విజయ్ చందర్, సునీల్, ధర్మవరపు సుబ్రమణ్యం, చంద్రమోహన్ ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.

## నటవర్గం
* జై ఆకాశ్
* షమితా శెట్టి
* విజయ్ చందర్
* సునీల్
* ధర్మవరపు సుబ్రమణ్యం
* చంద్రమోహన్
* సుదీప

## పాటల జాబితా
దివి నుండి దిగి వచ్చిన, గానం. ఎస్ పి బాలసుబ్రహ్మణ్యం

మనసా ఒట్టు , రచన: సిరివెన్నెల సీతారామశాస్త్రి,గానం.కె ఎస్ చిత్ర

పిలిస్తే పలుకుతానని , రచన:సిరివెన్నెల సీతారామశాస్త్రి, గానం.ఎస్ పి బాలసుబ్రహ్మణ్యం

స్టూడెంట్స్ స్టూడెంట్స్ తుమ్మెద , గానం.గొడ్విన్ , గోపికా పూర్ణిమ

రొట్టె కావాలంటే రచన: కులశేఖర్, గానం.కార్తీక్, కె ఎస్ చిత్ర

బుజ్జులు బుజ్జులు , రచన: కులశేఖర్ , గానం.కె ఎస్ చిత్ర

నువ్వే ముద్దు నడక ముద్దు, గానం.కార్తీక్

ప్రియతమా , రచన: కులశేఖర్

అందాల ముద్దుల గుమ్మకు, రచన: కులశేఖర్ , గానం.ఆర్.పి.పట్నాయక్ , నిత్య సంతోషినీ, కులశేఖర్.

## సాంకేతికవర్గం
* దర్శకత్వం: కోడి రామకృష్ణ
* నిర్మాత: సజ్జల శ్రీనివాస్
* సంగీతం: ఎమ్.ఎమ్. కీరవాణి
* నిర్మాణ సంస్థ: రాధా చిత్ర

## మూలాలు

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తెలుగు భక్తి సినిమాలు
వర్గం:కోడి రామకృష్ణ దర్శకత్వం వహించిన సినిమాలు
వర్గం:విజయ్ చందర్ నటించిన సినిమాలు
వర్గం:సునీల్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:చంద్రమోహన్ నటించిన సినిమాలు
కత్తి మహేష్

**[[కత్తి మహేశ్]] ** తెలుగు సినిమా నటుడు, దర్శకుడు, సినీ విమర్శకుడు, బ్లాగర్, రాజకీయ నాయకుడు. హైదరాబాద్ సెంట్రల్ యూనివర్శిటీ నుండి ఫిలిం థియరీ లో పట్టభద్రుడు.

2011లో దేవరకొండ బాలగంగాధర తిలక్ రచించిన **''ఊరు చివర ఇల్లు'' ** కథను ఆధారంగా చేసుకొని ఒక షార్ట్ ఫిలింకి దర్శకత్వం చేశాడు.  మిణుగురులు అనే చిత్రానికి సహ-రచయితగా వ్యవహరించాడు.   పెసరట్టు (సినిమా) అనే సినిమా క్రౌడ్ ఫండింగ్ ఆధారంగా నిర్మాణానికి అవసరమయ్యే డబ్బు సమకూర్చుకుని తీశాడు. సినిమా బాక్సాఫీస్ వద్ద పరాజయం పాలైంది.  హృదయ కాలేయం లో ఓ చిన్న పాత్ర పోషించారు.

## నటించిన సినిమాలు
#హృదయ కాలేయం
#కొబ్బరి మట్ట
#నేనే రాజు నేనే మంత్రి
# అమ్మ రాజ్యంలో కడప బిడ్డలు
# రాంగ్ గోపాల్ వర్మ (2020)
# క్రాక్‌
;దర్శకత్వం
#పెసరట్టు
#ఎగిసే తారాజువ్వలు

## వివాదాలు
* పలు ప్రసార మాధ్యమాలలో సినీ నటుడు, జనసేన పార్టీ అధ్యక్షుడు పవన్ కళ్యాణ్ పై విమర్శలు గుప్పిస్తూ మహేశ్ దుమారం రేపారు. దాదాపు అన్ని ప్రసార మాధ్యమాలలో మహేష్ పవన్ కళ్యాణ్ సినీ, రాజకీయ, వ్యక్తిగత జీవితాలపై విమర్శలు చేస్తూ సంచలనానికి కేంద్రం అయ్యాడు. పవన్ అభిమానులు దీనిని తీవ్రంగా నిరసించారు. కొందరు ఇతని పై భౌతికంగా దాడి చేయటానికి ప్రయత్నించారు. కథ శృతిమించి పాకాన పడటంతో, ఈ ఘట్టానికి చరమగీతం పాడాలని సాధారణ ప్రజానీకం, సినీ పండితులు అభిప్రాయపడ్డారు. తాను మౌనంగా ఉన్నా, పవన్ అభిమానులు తనను రెచ్చగొడుతూనే ఉన్నారని కోన వెంకట్ ను ఉద్దేశించి మహేష్ ట్వీట్ చేశారు. సమాధానంగా వెంకట్, దురదృష్టవశాత్తూ తాను చెప్పిన తర్వాత కూడా మహేష్ తన విమర్శలను ఆపలేకపోయారని వెంకట్ సమాధానం ఇచ్చారు. 
* ఓ న్యూస్ ఛానల్ లో జరిగిన డిబేట్ లో కత్తి మహేష్ పాల్గొొన్నారు. ఈ సందర్భంగా ఆయన ఫోన్ లో తన అభిప్రాయాన్ని వ్యక్త పరుస్తూ రాముడిపై  వివాదాస్పద వ్యాఖ్యలు చేశారు.కత్తి మహేష్ వ్యాఖ్యలతో ఆగ్రహంచారు జనశక్తి నేతలు. ఆయనపై కేజీహ్ బీ పోలీస్ స్టేషన్ లో ఫిర్యాదు చేశారు. సమాజంలో ఓ వర్గం వారి మనోభావాలను దెబ్బ తీస్తుండటంతో శాంతి భద్రతల పరిరక్షణ కోసం ముందు జాగ్రత్తగా హైదరాబాద్‌ పోలీసులు అతనికి ఆరు నెలలపాటు హైదరాబాదు నగర బహిష్కరణ విధించారు.  కత్తి మహే్‌షను చిత్తూరులోని అతని స్వస్థలానికి తరలించారు. శ్రీరాముడిపై కత్తి మహేశ్‌ వ్యాఖ్యలను నిరసిస్తూ శ్రీపీఠం అధిపతి సాధూ పరిపూర్ణానంద పాదయాత్ర తలపెట్టడంతో ఉద్రిక్తతలు తలెత్తుతాయని అనుమానించిన డీజీపీ కత్తిపై బహిష్కరణ వేటు వేశారు.

## మరణం
కత్తి మహేశ్‌ నెల్లూరు జిల్లా, కొడవలూరు మండలం , చంద్రశేఖరపురం వద్ద 26 జూన్ న రోడ్డు ప్రమాదానికి గురై చెన్నైలోని  అపోలో ఆసుపత్రిలో చికిత్స పొందుతూ 10 జూలై 2021న మరణించాడు.

## మూలాలు

## ఇతర లింకులు
*
*
*
వర్గం:తెలుగు సినిమా విమర్శకులు
వర్గం:తెలుగు సినిమా నటులు
వర్గం:2021 మరణాలు
వర్గం:బిగ్ బాస్ (తెలుగు టీవీ సిరీస్) పోటీదారులు
కెకె

**కెకె** గా ప్రసిద్ధుడైన **కృష్ణకుమార్ కున్నత్** (1968, ఆగస్టు 23 - 2022, మే 31) ఒక భారతీయ గాయకుడు. ప్రముఖంగా తమిళ, తెలుగు, కన్నడ, మలయాళ, హిందీ భాషల్లో 200కుపైగా పాటలు పాడాడు.

## వ్యక్తిగత జీవితం
కృష్ణకుమార్ ఆగస్టు 23, 1968న ఢిల్లీ లో మలయాళీ దంపతులైన సి. ఎస్. నాయర్, కున్నత్ కనకవల్లి దంపతులకు జన్మించాడు. అతని విద్యాభ్యాసం ఢిల్లీలోని *మౌంట్ సెయింట్ మేరీస్ పాఠశాల*, ఢిల్లీ విశ్వవిద్యాలయానికి అనుబంధ కళాశాలయైన *కిరోరి మాల్ కళాశాల*లో సాగింది.

## తెలుగు పాటలు
కెకె పాడిన కొన్ని ప్రాచుర్యం పొందిన తెలుగు పాటలు.

## మరణం
53 ఏళ్ళ కెకె 2022 మే 31న నజ్రుల్ మంచా వివేకానంద కళాశాల ఫెస్ట్‌లో పాటల ప్రదర్శన తరువాత కోల్‌కతాలోని ది గ్రాండ్ హోటల్‌లో గుండెపోటుతో మరణించాడు. లైవ్ కన్సర్ట్ లో ఆయన చివరి సారిగా ‘హమ్ రహే యా నా రహే యాడ్ ఆయెంగే యే పల్’ అనే పాటను పాడి ప్రేక్షకులను ఉర్రూతలూగించారు.

## మూలాలు

వర్గం:తెలుగు సినిమా గాయకులు
వర్గం:1968 జననాలు
వర్గం:2022 మరణాలు
కోదారి శ్రీను

**కోదారి శ్రీను** తెలంగాణ రాష్ట్రానికి చెందిన ఉద్యమ గీత రచయిత, గాయకుడు. *అస్సోయ్ దూలా హారతి...కాళ్ల గజ్జెల గమ్మతి*, *ఉండు పైలంగుండు అమ్మ మాయమ్మ ఇల్లు పైలంజూడు తల్లి మాయమ్మ* వంటి పాటలను రచించాడు. ప్రస్తుతం తెలంగాణ జాగృతి రాష్ట్ర సాంస్కృతిక విభాగం కన్వీనర్‌గా పనిచేస్తున్నాడు. 

ఆయన 2025 జులై 28న బీసీ కల్చరల్‌ ఫోరం రాష్ట్ర కార్యనిర్వాహక అధ్యక్షుడిగా నియమితుడయ్యాడు.

## జననం - విద్యాభ్యాసం
శ్రీను 1978, ఆగష్టు 30న చంద్రగిరి అంజయ్య గౌడ్ , యాదమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, గుండాల మండలంలోని గంగాపురంలో జన్మించాడు. 10వ తరగతి వరకు గుండాలలో చదివిన శ్రీను, మోత్కూరులో ఇంటర్ విద్యను, హైదరాబాదులో డిగ్రీ చదివాడు.

## రచనా ప్రస్థానం
చిన్న వయసునుండే ఉద్యమ పాటలను వింటూ పెరిగిన శ్రీను సాహిత్యంపై ఆసక్తిని పెంచుకున్నాడు. 1998 నుంచి పాటలు రాయడం ప్రారంభించిన శ్రీను, మలిదశ ఉద్యమంలో కీలకమైన పాటలు రాశాడు. 1999లో పైలం సీడీ ఆల్బమ్ లో వచ్చిన బొంబాయి వోతున్న అమ్మ మా యమ్మ పాట గీత రచయితగా నిలబెట్టింది. మొదట్లో తెలంగాణ తల్లి అస్తిత్వాన్ని తెలియజెప్పే కవిత్వం రాసిన శ్రీను, ఆ ఆస్తిత్వం నుంచి పోరు బాట పట్టిన విధానం కూడా రాశాడు. నల్లగొండ గుండె మీద ఫ్లోరైడ్ బండ గురించి ఇలా తెలంగాణలోని ప్రతి సమస్యను, ప్రతి అంశాన్ని తన పాటల్లో చొప్పించాడు.

తెలంగాణ పాటలోకి దళిత బహుజన మైనారిటీ పారిభాషికా పదాలను, వారి సాంస్కతిక చిహ్నాలను తెచ్చి పాటను పరిపుష్టం చేశాడు. తన కవిత్వం ద్వారా హిందూ ముస్లింల సమైక్య జీవనాన్ని, ఊరుమ్మడి సాంస్కతిక అస్తిత్వాన్ని బలంగా ముందుకు తెచ్చాడు.

### పాటల జాబితా
# అస్సోయ్ దూలా హారతి...కాళ్ల గజ్జెల గమ్మతి
# ఉండు పైలంగుండు అమ్మ మాయమ్మ ఇల్లు పైలంజూడు తల్లి మాయమ్మ
# ముద్దుల రాజాలో కొడుకా ఉత్తరమేస్తున్నో బిడ్డ ...సల్లగుండు రాజాలు నువ్ సక్కగుండు రాజాలు
# మస్కట్ పోయిన నాయి మామ తిరిగిరావో సేందురయ్య
# తెలంగాణ గడప గడప
# మా తెలంగాణ ధీరుడా
# తెలంగాణ కంటతడిలో
# అమరవీరులు మీరయ్య
# ఏడు గడిసేపాయే దినము గడిసిపాయే
#మాబిడ్డలేడున్నారయ్య... మీరు తెచిస్తారా లీడరయ్య..
#రాలిన మోదుగు పువ్వుల రాశులు మీరో...
#సూడు సూడు నల్ల గొండ ..గుండెనిండా ఫ్రొరైడ్ బండా...
#జమగుడి జాతరెల్లి పొందాం తెలంగాణా...
#స్వేచ్ఛ స్వతంత్ర్యంకై రణ రంగ సమరంలో....
#తెలంగాణా పోలీకేకల పోరు మల్లెషో....
#పల్లెలో పండుగలు ఎంతముద్దు గుండొ..

## అవార్డులు
# తెలంగాణ రాష్ట్ర ఆవిర్భావ పురస్కారం, 2017, జూన్ 2 కెసీఆర్ చేతులమీదుగా పురస్కారం అందుకున్నాడు.

## మూలాలు

వర్గం:తెలంగాణ ఉద్యమ పాటల రచయితలు
వర్గం:జానపద సాహిత్యం
వర్గం:1978 జననాలు
వర్గం:జీవిస్తున్న ప్రజలు
వర్గం:తెలంగాణ కళాకారులు
వర్గం:తెలంగాణ కవులు
వర్గం:గాయకులు
వర్గం:జనగామ జిల్లా రచయితలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
భీమరాజు (నటుడు)

**భీమరాజు** ఒక సినిమా నటుడు. ఇతడు తెలుగు సినిమాలతో పాటు ఇతర దక్షిణ భాషాచిత్రాలలో, హిందీ సినిమాలలో నటించాడు. ఇతడు ఎక్కువగా దుష్టపాత్రలలోను, హాస్య పాత్రలలోను నటించాడు. చంటబ్బాయి సినిమాలో ఇన్‌స్పెక్టర్ సౌమిత్రి వంటి పాత్రలు ఇతనికి పేరు తెచ్చిపెట్టాయి.

## సినిమాలు
### తెలుగు సినిమాలు
* ఏప్రిల్ 1 విడుదల (1991)
* నా పెళ్ళాం నా యిష్టం (1991)
* ప్రేమ (1989) - పొరుగింటి వ్యక్తి
* వివాహ భోజనంబు (1988) - హనుమంతుడు
* స్త్రీ సాహసం (1987)
* శ్రీ కనకమహలక్ష్మి రికార్డింగ్ డాన్స్ ట్రూప్ (1987) - గవర్రాజు
* కాష్మోరా (1986) - కాద్రా
* చంటబ్బాయ్ (1986)
* రక్తసింధూరం (1985)
* చట్టంతో పోరాటం (1985)
* కథానాయకుడు (1984) - రౌడీ
* పల్నాటి పులి (1984) -గంగులు
* రుస్తుం (1984) - రాముడు
* అభిలాష (1983) 
* అసాధ్యులకి అసాధ్యుడు (1980) 
* అన్నాదమ్ముల సవాల్ (1978)
* నాయుడుబావ (1978)
* మా దైవం (1976) - ఖాదర్
* అన్నదమ్ముల అనుబంధం (1975) - మాంటిన్
* తాతమ్మకల (1974) - రత్నం
* భలే రంగడు (1969) - జగ్గడు
* ఆదర్శ కుటుంబం (1969) - ప్రతాప్
* జ్వాలాద్వీప రహస్యం (1966)

### కన్నడ సినిమాలు
* దేవర గెద్ద మానవ (1967)
* జద్దర్ భల (1968)
* ఆపరేషన్ జాక్ పాట్ నల్లి సి.ఐ.డి. 999 (1969)
* వీరాంజనేయ కథ (1975)
* సాహోదరరా సావల్ (1977)
* తాయిగే తక్కా మాగా (1978)
* ఆపరేషన్ డైమండ్ రాకెట్  (1978)
* కుదురే ముఖా (1978)
* విజయ్ విక్రమ్ (1979)
* నానిరువుడే నినగాగి (1979)
* జీవక్కె జీవ (1981)
* నాగబేకమ్మ నాగబాబు (1984)
* జోధి (1984)
* హోస ఇతిహాస (1984)
* తాయ్ మమాతే (1985)
* కుంకుమ తండా శోభయ్య (1985)

## మూలాలు

## ఇతర లింకులు

వర్గం:తెలుగు సినిమా నటులు
దైవ దుషణ

దైవదూషణ అనేది ఒక దేవతకు, మతపరమైన లేదా పవిత్ర వ్యక్తులు లేదా పవిత్రమైన విషయాలకు అవమానించుట లేదా ధిక్కరించుట.

కొన్ని మతాలు దైవదూషణ మతపరమైన నేరంగా పరిగణించబడుతున్నాయి.  2012 నాటికి, 32 మంది దేశాల్లో దైవదూషణ వ్యతిరేక చట్టాలు ఉనికిలో ఉన్నాయి, అయితే 87 దేశాలలో మతం యొక్క పరువు నష్టం, మత సమూహంపై ద్వేషాన్ని బహిరంగంగా వ్యక్తం చేసిన ద్వేషపూరిత ప్రసంగ చట్టాలు ఉన్నాయి.  మధ్యప్రాచ్య, నార్త్ ఆఫ్రికా,  వంటి కొన్ని ముస్లిం-అదిపత్య దేశాలలో ప్రత్యేకంగా దైవదూషణ వ్యతిరేక చట్టాలు సాధారణంగా కనిపిస్తాయి, అయితే కొన్ని ఆసియా, యూరోపియన్ దేశాల్లో కూడా ఇవి ఉన్నాయి.

## దైవ దుషణ వ్యతిరేఖ చట్టాలు
కొన్ని మతప్రదానమైన దేశాల్లో, దైవదూషణ క్రిమినల్ కోడ్ కింద నిషేధించబడింది. అటువంటి చట్టాలు మైనారిటీలు, అసంతృప్త సభ్యుల హింసకు, లైంగిక వేధింపులకు, హత్యకు లేదా అరెస్ట్కు దారితీశాయి.

2012 నాటికి, 33 దేశాలలో  దైవదూషణ వ్యతిరేక చట్టాలు ఉన్నాయి.వెటిలొ 21 దేశాలు  ముస్లిం-అదిపత్య దేశాలు.ఆఫ్ఘనిస్తాన్, అల్జీరియా, బహ్రెయిన్, ఈజిప్ట్, ఇండోనేషియా, ఇరాన్, జోర్డాన్, కువైట్, లెబనాన్, మలేషియా, మాల్దీవులు, మొరాకో, ఒమన్, పాకిస్తాన్, కతర్, సౌదీ అరేబియా, సోమాలియా, సుడాన్, టర్కీ, యూ.ఏ.ఈ(UAE), పశ్చిమ సహారా. ఫిన్లాండ్, జర్మనీ, గ్రీస్, భారతదేశం, ఐర్లాండ్, ఇటలీ, మాల్టా (2016 లో రద్దు చేయబడింది), నెదర్లాండ్స్ (2014 లో రద్దు చేయబడింది), నైజీరియా, , పోలాండ్, సింగపూర్.  దైవదూషణను కొన్ని ముస్లిం దేశాలలో మరణ శిక్షగా పరిగణించారు.

## మూలాలు

వర్గం:మతపరమైన చట్టాలు
ప్రవాస భారతీయుల దినోత్సవం

**ప్రవాస భారతీయుల దినోత్సవం** భారతదేశ అభివృద్ధికి విదేశీ భారతీయ వర్గాల సహకారాన్ని గుర్తించడానికి భారతదేశపు రిపబ్లిక్ ద్వారా జనవరి 9 న ఏటా జరిగే వేడుక రోజు. జనవరి 9, 1915 న దక్షిణాఫ్రికా నుంచి మహాత్మా గాంధీ తిరిగి ముంబై కి తిరిగి వచ్చిన సందర్భంగా ప్రవాస భారతీయుల దినోత్సవము జరుపుకొనబడుతున్నది. 

2003 లో స్థాపించబడి, ఇది భారత ప్రభుత్వ విదేశీ వ్యవహారాల మంత్రిత్వశాఖ, ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ సమాఖ్య (FICCI), భారత పరిశ్రమల సమాఖ్య, నార్త్ ఈస్టర్న్ రీజియన్ యొక్క అభివృద్ధి మంత్రిత్వ శాఖ చేత స్పాన్సర్ చేయబడింది. ఒక వేడుక కార్యక్రమం ఒక భారతీయ నగరంలో ప్రతి సంవత్సరం 7-9 జనవరి న జరుగుతుంది: ఇండియన్ ప్రవాసల సంబంధించిన సమస్యల నివరణ , ప్రవాసీ భారతీయ  సన్మాన పురస్కారలు అందించును 

# 2014 లో, ప్రవాస భారతీయుల దినోత్సవము న్యూఢిల్లీలో జరిగింది, 51 దేశాల నుండి 1,500 మంది ప్రతినిధులు హాజరయ్యారు. మాజీ రాష్ట్రపతి ప్రణబ్ ముఖర్జీ ప్రవాసీ భారతీయ సమ్మాన్ అవార్డులను ఇచ్చారు.
# 2013 లో, 11 వ ప్రవాస భారతీయుల దినోత్సవము 7-9 జనవరి  కొచ్చిలో జరిగింది .  మారిషస్ అధ్యక్షుడు, రాజ్కేశ్వూర్ పుర్రీగ్ అధికారిక ప్రారంభోత్సవ కార్యక్రమంలో ముఖ్య అతిథిగా వ్యవహరించాడు.  
# 12 వ ప్రవాస భారతీయుల దినోత్సవము 2014 జనవరి 7-9 న న్యూ ఢిల్లీలోని విజ్ఞాన్ భవన్లో జరిగింది. 
# 13 వ ప్రవాస భారతీయుల దినోత్సవము గుజరాత్లోని గాంధీనగర్లోని మహాత్మా మందిర్ వద్ద జనవరి 7-9, 2015 న జరిగింది. 
# 14 వ ప్రవాస భారతీయుల దినోత్సవము 2016 7-9 జనవరిలో న్యూఢిల్లీలో జరిగింది.
# 15 వ  ప్రవాస భారతీయుల దినోత్సవము 2017 7-9 జనవరిలో కర్ణాటకలోని బెంగళూరులో జరిగింది.
# ప్రాంతీయ ప్రవాస భారతీయుల దినోత్సవము 2018 6-7 జనవరి 6-8 న సింగపూర్, మరీనా బే సాండ్స్లో జరిగింది.
## మూలాలు

## ఇతర లింకులు

* Pravasi Bharatiya Divas, Official website
* Networking community of PBD attendees
* (डेली न्यूज़
* (डेली न्यूज़
* (डेली न्यूज़

వర్గం:దినోత్సవాలు
వర్గం:ప్రవాస భారతీయులు
ఉత్సాహం (సినిమా)

**ఉత్సాహం** 2003, ఫిబ్రవరి 7న విడుదలైన తెలుగు చలనచిత్రం. అల్లాణి శ్రీధర్ దర్శకత్వం వహించిన ఈ చిత్రంలో సాయి కిరణ్, సునిత వర్మ, రాజీవ్ కనకాల, బ్రహ్మానందం, ధర్మవరపు సుబ్రహ్మణ్యం, ఎల్. బి. శ్రీరామ్, ఎమ్.ఎస్.నారాయణ, ఆలీ, వేణు మాధవ్, రమణ ముఖ్యపాత్రలలో నటించగా, అనురాగ్ సంగీతం అందించారు.

## నటవర్గం
* సాయి కిరణ్
* సునిత వర్మ
* రాజీవ్ కనకాల
* బ్రహ్మానందం
* ధర్మవరపు సుబ్రహ్మణ్యం
* ఎల్. బి. శ్రీరామ్
* ఎమ్.ఎస్.నారాయణ
* ఆలీ
* వేణు మాధవ్
* రమణ

## సాంకేతికవర్గం
* దర్శకత్వం: అల్లాణి శ్రీధర్
* నిర్మాత: ప్రోద్దుటూరి మురళి
* సంగీతం:అనురాగ్

## మూలాలు

వర్గం:2003 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:రాజీవ్ కనకాల నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఆలీ నటించిన సినిమాలు
వర్గం:వేణుమాధవ్ నటించిన సినిమాలు
తాష్కెంట్ ప్రకటన

**తాష్కెంట్ ప్రకటన** (తాష్కెంట్ డిక్లరేషన్, అంగ్లమ్:Tashkent Declaration) అనేది భారత దేశము, పాకిస్తాన్ మధ్య 1966 జనవరి 10 న జరిగిన శాంతి ఒప్పందం. తాష్కెంట్ ప్రకటన భారత్ పాకిస్తాన్‌ యుద్ధాన్ని పరిష్కరించింది.

రెండు దేశాల మధ్య 1965 ఏప్రిల్ నుండి 1965 సెప్టెంబరు వరకు చిన్న తరహా, క్రమరహితమైన పోరాటమ్ 1965 లో భారతదేశం, పాకిస్తాన్ మధ్య యుద్ధనికి దారితీసింది. ఇది జమ్మూ, కాశ్మీర్ రాచరిక రాష్ట్రాల యొక్క వనరులు, జనాభాపై నియంత్రణను కోసం జరిగింది.

భారత పాకిస్తాన్‌ల యుద్ధం మరింత కొనసాగితే ఇతర దేశాలు కూడా అందులో పాలుపంచుకునే అవకాశం ఉందనే భయంతో సోవియెట్ యూనియన్, అమెరికాలు వత్తిడి చేసిన మీదట సెప్టెంబరు 23 న ఇరుదేశాల మధ్య శాంతి ఒప్పందం కుదిరింది.

## అవలోకనం
Uzbek SSR, యు ఎస్ ఎస్ ఆర్ (USSR) (ఇప్పుడు ఉజ్బెకిస్తాన్) లో తాష్కెంట్లో 4- 1966 జనవరి 10 నుండి ఒక శాశ్వత పరిష్కారం కోసం ఒక సమావేశం జరిగింది.

సోవియట్ తరుపున అలెక్సీ కొసిగిన్, భారత ప్రధానమంత్రి లాల్ లాల్ బహాదుర్ శాస్త్రి, పాకిస్తాన్ అధ్యక్షుడు ముహమ్మద్ ఆయుబ్ ఖాన్లకు మద్యవర్తిత్వం చేసాడు.

యునైటెడ్ నేషన్స్, అమెరికన్, సోవియట్ ప్రమేయం వల్ల తాష్కెంట్ సమావేశంలో, భారతదేశం, పాకిస్తాన్ ఒప్పంద బాధ్యతలచే కట్టుబడి, ఒకరితో ఒకరినొకరు స్వాధీనం చేసుకున్న ప్రాంతాలను విడిచిపెట్టి, కాశ్మీర్లో 1949 కాల్పుల విరమణ రేఖకు తిరిగి రావడానికి అంగీకరించాయి.

## ప్రకటన
ఈ సదస్సు గొప్ప విజయాన్ని సాధించింది, విడుదలైన ప్రకటన శాశ్వత శాంతి కోసం ఒక ప్రణాళికగా భావించబడింది.భారత్, పాకిస్థాన్ బలగాలు వారి పూర్వ-సంఘర్షణల స్థానాలకు చేరుకున్నయి.రెండు దేశాలు ఒకరి అంతర్గత వ్యవహారాలలో మరొకరు జోక్యం చేసుకోడదు, ఆర్థిక, దౌత్య సంబంధాలు పునరుద్ధరించబడాలి, యుద్ధ ఖైదీల క్రమబద్ధమైన బదిలీ చెయాలి, ఇరు డేశాల నాయకులు ద్వైపాక్షిక సంబంధాలను మెరుగుపర్చడానికి కృషి చేయాలి.

## పర్యవసానాలు
ఈ ఒప్పందానికి భారతదేశంలో విమర్శలు వచ్చాయి, ఎందుకంటే కాశ్మీర్లో గెరిల్లా యుద్ధానికి విరుద్దంగా ఇందులో నిబంధనేదీ లేదు. ఒప్పందంపై సంతకం చేసిన తరువాత, భారత ప్రధాన మంత్రి లాల్ బహాదుర్ శాస్త్రి తాష్కెంట్లో అనుమానస్పదంగా మరణించాడు. శాస్ర్తి ఆకస్మిక మరణానికి కారణం విషప్రయొగం అనే కుట్ర సిద్ధాంతానికి దారితీసింది. భారత ప్రభుత్వం ఆయన మరణం గురించి నివేదికను ప్రకటించటానికి నిరాకరించింది, ఎందుకంటే ఇది విదేశీ సంబంధాలకు నష్టాన్ని కలిగించవచ్చని, దేశంలో విఘాతం కలిగించి పార్లమెంటరీ అధికారాలను పోగోట్టుకొవచ్చని భావించింది.

తాష్కెంట్ ప్రకటనకు అనుగుణంగా, మంత్రివర్గ స్థాయిలో చర్చలు 1966 మార్చి 1, 2 న జరిగాయి. ఈ చర్చలు ఫలవంతం కానప్పటికీ, వసంత ఋతువు, వేసవి అంతటా కొనసాగాయి. కాశ్మీర్ సమస్యపై అభిప్రాయ భేదం ఉన్నందున, ఈ చర్చల్లో ఏ ఫలితమూ సాధించలేదు.

## మూలాలు


వర్గం:భారత పాకిస్తాన్ ఒప్పందాలు
వర్గం:భారత పాకిస్తాన్ సంబంధాలు
జిగ్నేష్ మేవాని

**జిగ్నేష్ మేవాని** ( జననం: 11 డిసెంబర్, 1982 )  గుజరాత్ రాష్ట్రానికి చెందిన దళిత ఉద్యమ నేత,  రాజకీయ నాయకుడు, లాయర్. 
## జననం
జిగ్నేష్ మేవాని  1982, 11 డిసెంబర్ న గుజరాత్ లో జన్మించారు.
## జీవిత విశేషాలు
జిగ్నేశ్‌ మేవానీ గుజరాత్ రాష్ట్రం బనస్కాంత జిల్లాలోని వడ్గం నియోజకవర్గం నుంచి పోటీ చేసి గెలుపొందారు.

## మూలాలు


వర్గం:1982 జననాలు
వర్గం:జీవిస్తున్న ప్రజలు
వర్గం:గుజరాత్ రాజకీయ నాయకులు
వర్గం:గుజరాత్ వ్యక్తులు
వర్గం:సామాజిక ఉద్యమకారులు
జపనీస్ భాష

alt=Nihongo.svg|thumb|జాపనీస్ భాష
**జపనీస్** (日本語: Nihongo, నిహొంగొ ) అనేది సుమారుగా 126 మిలియన్ల మంది మాట్లాడే తూర్పు ఆసియా భాష. జపాన్లో ఇది అధికారిక భాష, జాతీయ భాష. కొరియన్ వంటి ఇతర భాషలతో దాని సంబంధంపైన భిన్నాభిప్రాయాలు ఉన్నాయి. జపనీయ భాషకు చైనీయుల భాషకు  సంబంధాలు లేవు కానీ వాటి లిపిలో చైనీస్ పాత్రలు, లేదా కంజి (漢字) విస్తృతంగా ఉపయోగించడం జరుగుతుంది. అంతేకాక దాని పదజాలం అధిక భాగం చైనీస్ నుండి స్వీకరించబడింది. కంజితో పాటు, జపాన్ వ్రాత పద్ధతి ప్రాధమికంగా రెండు అక్షర (లేదా మోరాయిక్) స్క్రిప్ట్స్, హిరగానా (ひらがな or 平仮名)), కటాకనా (カタカナ or 片仮名). విదేదీ పదాలు లేదా సంక్షిప్తనామం( acronym)కు పరిమిత పద్ధతిలో లాటిన్ లిపిని(అంగ్ల అక్షరాలు) ఉపయోగిస్తారు. సంఖ్యా వ్యవస్థ సంప్రదాయ హిందు-అరబిక్ అంకెలుతోపాటు చైనీస్ సంఖ్యలు ఎక్కువగా ఉపయోగిస్తుంది.

ఈ భాష జపాన్లో మొదటిసారి ఎప్పుడు కనిపించిందీ, దీని పూర్వచరిత్ర గురించి పెద్దగా తెలియరాలేదు. 3 వ శతాబ్దానికి చెందిన చైనీస్ పత్రాలు కొన్ని జపనీస్ పదాలను నమోదు చేశాయి, కాని 8 వ శతాబ్దం వరకు గణనీయమైన గ్రంథాలు కనిపించలేదు. హీయన్ కాలంలో (794–1185), పాత జపనీస్ పదజాలం, ధ్వనిశాస్త్రంపై చైనీస్ భాష గణనీయమైన ప్రభావాన్ని చూపింది. యూరోపియన్ నుంచి అరువుపదాల వల్ల లేట్ మిడిల్ జపనీస్ (1185-1600) లో మార్పులకు గురవుతూ ఆధునిక భాషకు దగ్గరగా వచ్చింది. ఆధునిక జపనీస్ ప్రారంభ కాలంలో (17 వ శతాబ్దం ప్రారంభంలో - 19 వ శతాబ్దం మధ్యలో) ప్రామాణిక మాండలికం కాన్సాయ్ ప్రాంతం నుండి ఎడో (ఆధునిక టోక్యో ) ప్రాంతానికి మారింది. 1853 లో జపాన్ తనకుతాను విధించుకున్న ఒంటరితనం ముగిసిన తరువాత, యూరోపియన్ భాషల నుండి అరువుపదాల ప్రవాహం గణనీయంగా పెరిగింది. ఆంగ్లం నుంచి అరువుతెచ్చుకున్న పదాలు ఎక్కువయ్యాయి, అంతేకాకుండా ఆంగ్ల మూలాల నుండి జపనీస్ పదాలు కూడా విస్తరించాయి.

జపనీస్ భాష చైనీస్ భాషకు మధ్య చుట్టరికమేమీ లేదు కానీ  జపనీస్ భాష తన లిపిలో చైనీస్ అక్షరాలను (కంజి) విస్తృతంగా ఉపయోగిస్తుంది. అంతే కాకుండా జపనీస్ పదజాలంలో ఉన్న చాలా పదాలు చైనీస్ నుంచి తీసుకున్నవి.

## ఇవి కూడ చూడండి
మోదక్

## మూలాలు

వర్గం:ప్రపంచ భాషలు
హిందూ అరబిక్ సంఖ్యలు

హిందూ-అరబిక్ సంఖ్యా వ్యవస్థ 0, 1, 2, 3, 4, 5, 6, 7, 8, 9 ఈ పది సంఖ్యలపై ఆధారపడిన సంఖ్యా వ్యవస్థ.నేడు ప్రపంచంలోని సంఖ్యా వ్యవస్థ కోసం అత్యంత ప్రసిద్దమైన వ్యవస్థ.ఈ సంఖ్యా వ్యవస్థలో, "975" వంటి సంఖ్యల శ్రేణి ఒక అంకెగా చదవబడుతుంది, దాని విలువను వివరించడానికి క్రమంలో అంకెల స్థానాన్ని ఉపయోగిస్తారు.

## మూలాలు
AD 700 చుట్టూ హిందూ-అరబిక్ సంఖ్యా వ్యవస్థను భారతదేశంలో అభివృద్ధి చేశారు. అభివృద్ధి అనేక శతాబ్దాలుగా విస్తరించడం జరిగింది, అయితే సా.శ 628 లో బ్రహ్మగుప్త సున్నా యొక్క సూత్రీకరణ ద్వారా నిర్ణయాత్మక దశ బహుశా అందించబడుతుంది.ఈ వ్యవస్థ ఒక విప్లవంగా పది అంకెలకు పరిమితం చేసింది.ఇది గణిత శాస్త్రంలో అభివృద్ధిలో ఒక ముఖ్యమైన మైలురాయిగా పరిగణించబడుతుంది.భారతదేశంలో 0 యొక్క ఉపయోగం ఉన్న తొలి సార్వత్రిక ఆమోదం పొందిన శిలాశాసనం 9 వ శతాబ్దంలో మొదటిది, సెంట్రల్ ఇండియాలోని గ్వాలియర్లో ఒక శిలాశాసనం వద్ద 870వ సంవత్సరానికి చెందినది .రాగి పళ్ళెంలో అనేక భారతీయ పత్రాలు వాటిలో సున్నాకి ఒకే చిహ్నంగా ఉన్నాయి, ఇవి 6 వ శతాబ్దం క్రి.శ. వరకు నాటివి, కానీ వాటి తేదీలు స్పష్టంగా లేవు.

కుడి|frame|343x343px|1 వ శతాబ్దం క్రి.శ.లో భారతదేశంలో బ్రాహ్మి సంఖ్యలు (దిగువ వరుస)
కుడి|thumb|ఆధునిక అరబిక్ అరబ్ టెలిఫోన్ కీప్యాడ్ రెండు రకాల అరబిక్ అంకెలు: కుడివైపు ఉన్న ఎడమ, తూర్పు అరబిక్ అంకెలు న పశ్చిమ అరబిక్ / యూరోపియన్ సంఖ్యలు
కుడి|thumb|350x350px|3 వ, 7 వ శతాబ్దం క్రి.శ. మధ్య కొంతకాలం నాటి బఖ్షాలీ మాన్యుస్క్రిప్టులో ఉపయోగించిన సంఖ్యలు.

## ప్రసిద్ధ నమ్మకాలు
ఈ సంకేతాల యొక్క అసలు రూపాలు వాటి సంఖ్యా విలువను కలిగి ఉన్న కోణాల సంఖ్య ద్వారా సూచించాయని కొన్ని ప్రసిద్ధ నమ్మకాలు వాదిస్తున్నాయి, కానీ ఏవిధమైన ఆధారం లేదు

వర్గం:సంఖ్యలు
తూర్పు పాకిస్తాన్

**తూర్పు పాకిస్తాన్** 1955, 1971 మధ్య పాకిస్తాన్ యొక్క తూర్పు ప్రాంతీయ విభాగం, ప్రస్తుత అదునిఖ బంగ్లాదేశ్.దాని భూభాగ సరిహద్దులు భారత దేశము, బర్మాలతో కలసి, బెంగాల్ సముద్రతీరంలో ఒక తీరప్రాంతాన్ని కలిగి ఉన్నాయి.తూర్పు బెంగాల్ నుండి తూర్పు పాకిస్తాన్ పేరును బోగ్రా యొక్క ప్రధాన మంత్రి మొహమ్మద్ ఆలీ యొక్క ఒక యూనిట్ పథకం ద్వారా మార్చబడింది.

## ఒక యూనిట్, ఇస్లామిక్ రిపబ్లిక్
1955 లో, ప్రధాన మంత్రి మొహమ్మద్ అలీ బోగ్రా ఈస్ట్ యూనిట్ పథకాన్ని అమలు చేశారు, ఇది నాలుగు పాశ్చాత్య రాష్ట్రాలను పశ్చిమ పాకిస్గా పిలిచే ఒక యూనిట్గా విలీనం చేసింది, తూర్పు బెంగాల్ తూర్పు పాకిస్థాన్.పాకిస్తాన్ దాని రాజ్య హోదాను ముగిసింది, 1956 లో రిపబ్లికన్ రాజ్యాంగాన్ని స్వీకరించింది, అది ఒక ఇస్లామిక్ గణతంత్రాన్ని ప్రకటించింది. పాకిస్తాన్ ప్రధానమంత్రిగా పాశ్చాత్య నాయకుడు హెచ్.ఎస్ సురావార్డ్ తూర్పు పాకిస్తాన్కు నియమితులయ్యారు. అతను ప్రధానమంత్రి అయ్యాక వెంటనే, సుహార్వార్డ్ ఉమ్మడి నియోజకవర్గం వ్యవస్థను పునరుద్ధరించే చట్టపరమైన పనిని ప్రారంభించాడు. పశ్చిమ పాకిస్థాన్లో ఉమ్మడి నియోజకవర్గ వ్యవస్థకు బలమైన వ్యతిరేకత, ఆగ్రహం ఉంది. ముస్లిం లీగ్ ప్రజానీకానికి కారణమైంది, ప్రత్యేక నియోజకవర్గ వ్యవస్థను అమలు చేయాలని పిలుపునిచ్చింది. పశ్చిమ పాకిస్థాన్కు భిన్నంగా, ఉమ్మడి నియోజకవర్గం తూర్పు పాకిస్తాన్లో బాగా ప్రాచుర్యం పొందింది. తగిన ఓటర్లు స్థాపించడానికి ముస్లిం లీగ్తో యుద్ధం జరిపిన టగ్ తన ప్రభుత్వానికి సమస్యలకు దారితీసింది.

## బంగ్లాదేశ్
బంగ్లాదేశ్ స్వాతంత్ర్యం 1971 చివరి నాటికి భారత దేశము మద్దతుతో బంగ్లాదేశ్ విముక్తి యుద్ధానితో లభించింది .
రమ గోవిందరాజన్

**రమ గోవిందరాజన్**, భారతీయ శాస్త్రవేత్త. ఆమె భౌతిక శాస్త్ర విభాగమైన ప్రవాహి గతిశాస్త్రం (*ఫ్లూయిడ్ డైనమిక్స్*)లో  కృషి చేసింది. *జవహర్ లాల్ నెహ్రూ  సెంటర్ ఫర్  అడ్వాన్స్‌డ్  సైంటిఫిక్  రీసెర్చ్* లోని   ఇంజనీరింగ్ విభాగంలో పనిచేసారు.  ప్రస్తుతం హైదరాబాదు లోని టి.ఐ.ఎఫ్.ఆర్  సెంటర్ ఫర్ ఇంటర్  డిసిఫ్లినరీ సైన్సెస్ నందు ప్రొఫెసర్ గా పనిచేయుచున్నారు.   ఆమెకు 2007 లో శాంతి స్వరూప్ భట్నాగర్ పురస్కారం లభించింది.

## విద్య
అమె 1984లో ఐ.ఐ.టి., ఢిల్లీ నుండి కెమికల్ ఇంజనీరింగ్ (బి.టెక్) లో పట్టాను పొందారు. ఆమె అమెరికా సంయుక్త రాష్ట్రాలకు చెందిన ఫిలడెల్ఫియా  లోని డ్రెక్సెల్  విశ్వవిద్యాలయం నుండి  మాస్టర్స్  డిగ్రీని పూర్తిచేసారు. ఆమె 1994 లో  బెంగళూరు నందు  గల  ఇండియన్  ఇనిస్టిట్యూట్  ఆఫ్ సైన్స్  నుండి  ఆరోస్పేస్  ఇంజనీరింగ్  లో పి.హెచ్.డి చేసారు.  ఆమె కాలిఫోర్నియా ఇన్స్టిట్యూట్ ఆఫ్ టెక్నాలజీ  లో 1994 నుండి ఆరోనాటిక్స్  పోస్టు  డాక్టరల్ రీసెర్చ్  విభాగంలో  పనిచేయుచున్నారు. 

## కెరీర్
ఆమె శాస్త్రవేత్తగా తన జీవితాన్ని బెంగళూరు లోని నేషనల్ ఏరోస్పేస్ లాబొరేటరీస్ లోని ప్రవాహి గతిశాస్త్ర విభాగంలో  ప్రారంభించారు. అక్కడ 1988 నుండి 1998 వరకు  ఒక దశాబ్దం పాటు  పనిచేసారు. తరువాత  ఆమె 1998 నుండి 2012  వరకు జవహర్  లాల్ నెహ్రూ సెంటర్ ఫర్   అడ్వాన్స్‌డ్ సైంటిఫిక్ రీసెర్చ్  విభాగంలో ఫాకల్టీ సభ్యురాలిగా పనిచేసారు. 2012  నుండి ఆమె  టిఐఎఫ్‌ఆర్ సెంటర్ ఫర్  ఇంటర్  డిసిప్లినరీ  సైన్సెస్ లో ప్రొఫెసర్ గా కొనసాగుతున్నారు. ఆమె తన ప్రత్యేక రంగమైన  ప్రవాహి గతిశాస్త్రంలో అనేక సాంకేతిక పత్రాలను ప్రచురించారు. కొన్ని పుస్తకాలను కూడా ప్రచురించారు. ఆమె ప్రధాన పరిశోధన ఆసక్తులు అస్థిర ప్రవాహాల కల్లోలభరితతకు, అస్థిరతకు, ఇంటర్ఫేషియల్ ప్రవాహాల భౌతిక శాస్త్రానికి సంబంధించినవి.

## పురస్కారాలు
ఆమెకు అనేక పురస్కారాలు వచ్చాయి. అందులో ప్రసిద్ధమైనది 2007 లో శాంతిస్వరూప్ భట్నాగర్ పురస్కారం. 1987 లో  ఆమెకు యంగ్ సైంటిస్టు పురస్కారం, 1996 లో  అవుట్ స్టాండింగ్  సైంటిస్టు పురస్కారం, 2004 లో  సి.ఎన్.రావు  ఓరేషన్ పురస్కారాలు  లభించాయి. 

## మూలాలు

## ఇతర లింకులు

వర్గం:జీవిస్తున్న ప్రజలు
వర్గం:భారతీయ భౌతిక శాస్త్రవేత్తలు
వర్గం:శాంతిస్వరూప్ భట్నాగర్ అవార్డు గ్రహీతలు
అంపశయ్య

**అంపశయ్య** 1965- 1968 సంవత్సరాల మధ్యకాలంలో రచించిన తెలుగు నవల. వెయ్యేండ్ల కాలంలో గొప్ప రచనలుగా గుర్తింపు పొందిన వాటిలో ఒకటైన ఈ నవలను అంపశయ్య నవీన్ రచించాడు. ఇది నవీన్ మొదటి నవల. 1969లో మొదటిసారిగా ప్రచురితమైంది. ఈ నవల పేరే రచయిత ఇంటిపేరుగా మారిపోయింది. 

## నేపథ్యం
ఎడమ|thumb|148x148px|అంపశయ్య నవీన్
ఉస్మానియా విశ్వవిద్యాలయం క్యాంపస్‌లోని విద్యార్థుల సామూహిక జీవితాన్ని, రవి అనే విద్యార్థి వైయక్తిక జీవితంతో సమన్వయం చేసి రాసిన విలక్షణ నవల ఇది. ఈ నవల ఒకానొక తెల్లవారుజామున యూనివర్సిటీ హాస్టల్ గదిలో కథానాయకుడు రవికి ఒక కల రావడంతో మొదలవుతుంది. ఆ కలకు అర్థమేమిటో రవికి బోధపడదు. ఆ కలనుంచి మేలుకున్న రవిలో మొదలైన ఆలోచనల ప్రవాహం నిరంతరంగా పరిగెడుతూ 18గంటల పాటు నడిచి చివరికి ఆ రాత్రి అదే గదిలో ముగుస్తుంది. 1970ల నాటి ఉస్మానియా విశ్వవిద్యాలయం జీవితంతోపాటు సికింద్రాబాద్‌, హైదరాబాద్‌ గల్లీలు, సినిమా టాకీసుల కథాకమామిషు అంతా రచయిత నవలలో అక్షరబద్ధం చేశాడు.

## ముద్రణ
సృజన త్రైమాసిక పత్రికలో రెండు భాగాల పాటు ప్రచురితమై ఆ తర్వాత నవలగా వచ్చింది. 1969లో ప్రచురితమైన ఈ నవల 2017 వరకు 12 ముద్రణలు పొందింది. హిందీ తమిళం, ఇంగ్లీష్ భాషల్లోకి కూడా అనువాదం అయింది.

## సినిమాగా
ఈ నవల జైనీ క్రియేష‌న్స్‌, ఓం న‌మో భ‌గ‌వ‌తే వాసుదేవాయ ఫిలింస్ పతాకంపై విజయలక్ష్మి జైని నిర్మాణ సారధ్యంలో ప్రభాకర్ జైని దర్శకత్వంలో 2016లో క్యాంపస్ అంపశయ్య సినిమాగా వచ్చింది.

## మూలాలు

వర్గం:పుస్తకాలు
వర్గం:తెలుగు పుస్తకాలు
జొన్నవిత్తుల శేషగిరిరావు

**జొన్నవిత్తుల శేషగిరిరావు**  నటుడు, గాయకుడు. *ఆంధ్ర గంధర్వ* బిరుదాంకితుడు. 
## విశేషాలు
ఇతడు 1905లో కృష్ణాజిల్లా మంటాడ సమీపంలోని **శాయిపుర అగ్రహారం**లో జన్మించాడు. ఇతడు చిన్నతనంలోనే ఆధ్యాత్మ రామాయణ కీర్తనలు, రామదాసు కీర్తనలు ఆలపిస్తూ భక్తులను తన్మయత్వంలో ముంచేవాడు. తన 13వ సంవత్సరంలో ఇతడు ఇంట్లో ఎవరికీ చెప్పకుండా విజయవాడకు చేరుకున్నాడు. అక్కడ మైలవరం రాజా నడుపుతున్న బాలభారతి నాటక సంస్థ ప్రాంగణంలో కూనిరాగాలు తీస్తూవుంటే యడవల్లి సూర్యనారాయణ విని ఆకర్షితుడై ఇతడిని మైలవరం రాజాకు పరిచయం చేశాడు. పసితనంలో వున్న ఇతని గానం విని తన్మయుడైన మైలవరం రాజా ఇతడిని తన నాటక సమాజంలో నెలకు 40 రూపాయల వేతనంతో సభ్యునిగా చేర్చుకున్నాడు. **బాలభారతి** నాటక సమాజంలో ఇతడు హేమాహేమీలైన నటీనటులతో కలిసి అనేక నాటకాలలో నటించాడు. ఇతని పాట ప్రేక్షకులకు ఉత్తేజాన్ని కలుగజేసేది. ఇతడు ప్రహ్లాదుడు, శ్రీకృష్ణుడు మొదలైన పాత్రలతో నటజీవితం ప్రారంభించి అచిర కాలంలోనే ముఖ్యమైన వేషాలు వేయడం ప్రారంభించాడు. "సావిత్రి","ద్రౌపదీ వస్త్రాపహరణం", "కృష్ణలీలలు", "శకుంతల", "తులాభారం" మొదలైన నాటకాలలో యడవల్లి స్థానంలో నాయక పాత్రలను పోషించాడు. బాలభారతి నాటక సమాజం ప్రాచుర్యం క్షీణించగానే స్వయంగా **గంధర్వ నాటక మండలి**ని స్థాపించి "సక్కుబాయి", "రాధాకృష్ణ", "శాకుంతలం", "రామదాసు" నాటకాలను ప్రదర్శించాడు. కర్ణాటక హిందుస్తానీ రాగాలలో అనర్గళంగా పాడగల గాత్ర సౌష్టవం, అందమైన ముఖవర్చస్సు ఇతడు నటుడిగా రాణించడానికి తోడ్పడ్డాయి.

ఇతడి ప్రతిభను తెలుసుకున్న గ్రామ్‌ఫోన్ కంపెనీ వారు 1930లో ఇతని పాటలను రికార్డులుగా తీసుకుని వచ్చాయి. ఇతని గాన వైదుష్యాన్ని తెలుసుకుని మహారాష్ట్ర గాయక - నటుడు బాల గంధర్వ ఇతడిని స్వయంగా కలుసుకుని తన సమాజంలో చేరవలసినదిగా ఆహ్వానించాడు. అయితే ఇతడు దానిని సున్నితంగా తిరస్కరించాడు. ఆయనే ఇతడికి **ఆంధ్ర గంధర్వ** అనే బిరుదుతో సత్కరించాడు.

తోడి, శంకరాభరణం, శహన, కేదారగౌళ, వరటి, శ్రీరాగం, కాంభోజి, భీంపలాస్, సోహని, కళింగ భాగేశ్వరి మొదలైన రాగాలు ఇతనికి అత్యంత ప్రియమైనవి. వీటిని సంపూర్ణంగా సాధన చేసి ఎంతో నేర్పుగా పాడేవాడు.

ఇతడి గానాన్ని మహారాష్ట్ర గాయకులైన బాల గంధర్వ, మాస్టర్ కృష్ణ నారాయణరావు వ్యాస్, పట్వర్ధన్ కర్ణాటక సంగీత విద్యాంసులైన కోనేరి రాజపురం వైద్యనాథ అయ్యర్, తిరుచి గోవిందస్వామి పిళ్లె, మధుర పొన్నుస్వామి పిళ్లె మొదలైన వారు విని ప్రశంసించారు.

## మరణం
నటునిగా, గాయకునిగా ఆంధ్ర ప్రేక్షకుల అభిమానాన్ని చూరగొన్న జొన్నవిత్తుల శేషగిరిరావు అతి పిన్న వయసులోనే 1937 మార్చిలో మరణించాడు.

## మూలాలు

వర్గం:1905 జననాలు
వర్గం:తెలుగు రంగస్థల కళాకారులు
వర్గం:1937 మరణాలు
వర్గం:కృష్ణా జిల్లా రంగస్థల నటులు
వర్గం:కృష్ణా జిల్లా గాయకులు
వి.ఆర్.చిత్రా

**వి.ఆర్.చిత్రా**గా పిలవబడే చిత్రా వీరభద్రరావు సుప్రసిద్ధుడైన చిత్రకారుడు.ఇతడు బందరులోని ఆంధ్ర జాతీయ కళాశాలలో చదువుకున్నాడు. తరువాత  ఇతడు రవీంద్రనాథ్ ఠాగూర్ నెలకొల్పిన శాంతి నికేతన్‌లో 1920-28ల మధ్య నందలాల్ బోస్ వద్ద చిత్రకళను అభ్యసించాడు. ఇతడు సింహాచలం దేవస్థానానికి నాలుగేళ్లు స్పెషల్ ఆఫీసర్‌గా పనిచేశాడు. ఆ సమయంలో దేవస్థానం ఆదాయం బాగా వృద్ధి చేసి సమర్థుడైన అధికారిగా పేరుగడించాడు. లక్నో ఆర్ట్ స్కూలులో అధ్యాపకునిగా, మద్రాసులోని కాలేజ్ ఆఫ్ ఆర్ట్స్‌కు సూపరింటెండెంట్‌గా, శాంతి నికేతన్‌లోని కళాభవన్‌కు ప్రిన్సిపాల్‌గా, కేంద్ర లలితకళాఅకాడమీకి పశ్చిమ బెంగాల్ తరఫున సభ్యుడిగా పనిచేశాడు. శాంతినికేతన్ కళాభవన్‌కు ప్రిన్సిపాలుగా పనిచేసిన ఏకైక ఆంధ్రుడు ఇతడే. ఇతడు కొంతకాలం భద్రాచలం ప్రాంతంలో జయపురం మహారాజాతో కలిసి పారిశ్రామిక కార్యక్రమాలను ప్రారంభించాడు. కానీ దేశంలో అస్వతంత్రత, అల్లకల్లోలమైన రాజకీయాల కారణంగా అప్పటి బ్రిటిష్ పాలకులు ఇతని సత్సంకల్పానికి అడ్డుపడ్డారు. పరిశ్రమలకోసం ఇతడు జపాన్ నుండి యంత్రసామాగ్రి దిగుమతి చేసుకున్న కారణంగా బ్రిటిష్ ప్రభుత్వం ఇతడిని జైలులో పెట్టింది. ఇతడు పిలకా గణపతిశాస్త్రితో కలిసి ఆంధ్రశిల్పి అనే తెలుగు మాసపత్రికను, ఆంగ్లశిల్పి అనే ఆంగ్ల మాసపత్రికను నడిపాడు.

## బాల్యం
1902 ఆగస్ట్ 21న విశాఖపట్నంలో జన్మించాడు. బాల్యం, ఎస్.ఎస్.ఎల్.సి. వరకు విద్యాభాసం విశాఖపట్నంలోనే జరిగింది.

## రచనలు
ఇతడు చిత్రకళకు సంబంధించి ఈ క్రింది గ్రంథాలను ప్రకటించాడు.
# చిత్రమాల
# ఎన్‌చాంటెడ్ హిమాలయాస్ 
# కొచ్చిన్ మ్యూరల్స్
# ఫర్నీచర్ డిజైన్స్
ఇవి కాక 
# కాటేజ్ ఇండస్ట్రీస్ ఆఫ్ ఇండియా అనే గ్రంథాన్ని, 
# జ్ఞాపకాలు పేరుతో జీవితచరిత్రను రచించాడు. దీన్ని విశాఖపట్నం చిత్రకళా పరిషత్ వారు 2022 లో కళాతపస్వి 'వి.అర్.చిత్ర' పేరుతో పుస్తకంగా ప్రచురించారు.  
## గ్యాలరీ
వి.ఆర్.చిత్రా చిత్రించిన కొన్ని వర్ణచిత్రాలు:

దస్త్రం:Vrchitra.jpg |పల్లీయ వనితలు
దస్త్రం:Vrchitra1.jpg |నీలాటి రేవునుండి
దస్త్రం:Vrchitra2.jpg |జాగాయ్, మాధాయ్
దస్త్రం:Vrchitra4.jpg |నగల నాణెము

## మూలాలు

వర్గం:చిత్రకారులు
వర్గం:తెలుగు కళాకారులు
వర్గం:సంపాదకులు
వర్గం:శాంతి నికేతన్ పూర్వ విద్యార్థులు
వర్గం:జన్మస్థలం తెలియని వ్యక్తులు
శౌర్య (సినిమా)

**శౌర్య** అనేది 2016 తెలుగు రొమాంటిక్ థ్రిల్లర్ చిత్రంగా కె.దాససధ్ దర్శకత్వం వహించగా, సుకుష్ ఎంటర్టైన్మెంట్స్ పతాకంపై మల్కుపురం శివ కుమార్ నిర్మించారు.ప్రధాన పాత్రలలో ఈ చిత్రం మంచు మనోజ్ కుమార్, రెజీనా నటించింది. దసరాధ్, మనోజ్ కలిసి 2005 లో వారి మొట్టమొదటి చిత్ర శ్రీ తరువాత, కలిసి పనిచేసారు. ఈ చిత్రం ప్రపంచవ్యాప్తంగా 2016 మార్చి 4 లో విడుదలైంది.

## కథ
శౌర్య (మంచు మనోజ్), నేత్రా (రెజీనా కసాంద్ర) ఇద్దరు ప్రేమిచంచుకుంటారు. కాని, నేత్ర తండ్రి (నాగినీడు), బాబాయి

(సుబ్బరాజు) వారిని వ్యతిరేఖిస్తారు. అందుకని వారు లండన్ వెళ్ళిపొదమని నిర్ణయించుకుంటారు. వారు యూ.కే. కోసం బయలుదేరే ముందు, వారు గ్రామ ఆలయంలో రాత్రి గడిపేందుకు నేత్రా గ్రామంలో చేరుకుంటారు. ఆ రాత్రి, ఎవరొ నేత్రా గొంతు కొస్తారు, సూర్యని అనుమానించి పొలిసులు అదుపులో తిసుకుంటారు. నేట్రా తండ్రి పార్లమెంటు సభ్యుడు కావటం వల్ల పోలీసులు కేసు ముగించటనికి తీవ్రంగా ప్రయత్నిస్తారు. ఎవరు నత్రను చంపడానికి ప్రయత్నించారు?ఎందుకు ఆమె చంపడానికి ప్రయత్నించారు? శౌర్య ఎందుకు చిక్కుకున్నాడు? నిజమైన నెరస్తులను శౌర్య ఎలా పొలిసులకు పట్టిస్తాడొ అనెది మిగతా కథ.

## తారగణం
* శౌర్యగా మంచు మనోజ్
* నేత్రగా రెజీనా కసాంద్ర
* ప్రకాష్ రాజ్
* సాయాజీ షిండే
* నేత్ర బాబాయిగా సుబ్బరాజు
* బ్రహ్మానందం
* నేత్ర తండ్రిగా నాగినీడు
* హేమ

## చిత్రీకరణ
ఈ సినిమాని రూపొందించడానికి ప్రణాళికలు మే 2015 లో ప్రకటించబడ్డాయి, మంచూ మనోజ్ చిత్రంతో నటించసాగడు, చిత్రపేరు "ప్రొడక్షన్ నో 2"గా సుచించరు . ఈ సమయంలో ఈ చిత్రంలో ప్రధాన నటి ఎవరు లెరు, అదే సంవత్సరం వేసవికాలంలో చిత్రీకరణ ప్రారంభం కానుంది. ఈ చిత్రం యొక్క పేరు తరువాత శౌర్య, నటి రెజీనా కసాంద్ర చిత్రం యొక్క ప్రధాన నటిగా నిర్ధారించబడింది. చిత్రీకరణ ఆ సంవత్సరం తర్వాత ప్రారంభమైంది, నవంబరులో చిత్రీకరణలో 75% పూర్తయ్యింది. తరువాత నెలలో డిజిటల్ పోస్టర్లు విడుదలయ్యాయి, ఆ చిత్రం జనవరి 2016 లో విడుదలైంది. చిత్రీకరణ జనవరిలో కొనసాగిందిగా, ఈ విడుదల తేదీ వాయిదా పడింది.

 2016 ఫిబ్రవరి 1 న ఈ చిత్రం యొక్క పాటల విడుదలను పొందింది, చిత్రీకరణ పూర్తి అయిందని ప్రకటించారు.

## విడుదల
శౌర్య 2014 మార్చి 4 న తెలంగాణ, ఆంధ్రప్రదేశ్లలో 370 నుంచి 400 స్క్రీన్లలో విడుదలైంది.

## References

## External links
* 

వర్గం:బ్రహ్మానందం నటించిన సినిమాలు
వర్గం:2016 తెలుగు సినిమాలు
ఒక రాజు ఒక రాణి

**ఒక రాజు ఒక రాణి** 2003, జూన్ 19న విడుదలైన తెలుగు చలనచిత్రం. ఉషాకిరణ్ మూవీస్ పతాకంపై రామోజీరావు నిర్మాణసారధ్యంలో యోగి దర్శకత్వం వహించిన ఈ చిత్రంలో రవితేజ, నమిత, తనికెళ్ళ భరణి, బ్రహ్మానందం, చంద్ర మోహన్, ఎమ్.ఎస్.నారాయణ, బెనర్జీ ముఖ్యపాత్రలలో నటించారు. చక్రి సంగీతం అందించిన ఈ చిత్రానికి త్రివిక్రమ్ శ్రీనివాస్ పాటలు రాసాడు.

## నటవర్గం

* రవితేజ (రవితేజ)
* నమిత (ప్రీతి)
* శోభన్ (హనుమంతు)
* తనికెళ్ళ భరణి (ప్రీతి తండ్రి)
* బ్రహ్మానందం (సచిన్)
* సునీల్
* ఎమ్.ఎస్.నారాయణ
* ధర్మవరపు సుబ్రహ్మణ్యం
* ఆలీ (మిమిక్రీ బుల్లబ్బాయ్)
* చంద్ర మోహన్ (రవి తండ్రి)
* సుధా (రవి తల్లి)
* తెలంగాణ శకుంతల (జైలర్)
* మెల్కోటే (మెల్కోటే)
* బెనర్జీ
* శ్రీనివాసరెడ్డి (రవి స్నేహితుడు)

## పాటల జాబితా
స్వరాల వెన్నెలలోన, రచన: త్రివిక్రమ్ శ్రీనివాస్, గానం. చక్రి

వెన్నెలే , రచన: త్రివిక్రమ్ శ్రీనివాస్, గానం.చక్రి, కౌసల్య .

కలలు కంటాను నేనీవేళ, రచన: త్రివిక్రమ్ శ్రీనివాస్, గానం.కౌసల్య

మన్నుతినే చిన్నతనం , రచన: త్రివిక్రమ్ శ్రీనివాస్, గానం.ఉదిత్ నారాయణ్, కౌసల్య

నిదురించే రాతిలో , రచన: త్రివిక్రమ్ శ్రీనివాస్, గానం.మతిన్, కౌసల్య

నా ప్రాణం , నాగానం , రచన: త్రివిక్రమ్ శ్రీనివాస్, గానం.చక్రి.

## సాంకేతికవర్గం
* దర్శకత్వం: యోగి
* నిర్మాత: రామోజీరావు
* రచన: యోగి
* ఛాయాగ్రహణం: వాసు
* కూర్పు: శ్రీకర్ ప్రసాద్
* నిర్మాణ సంస్థ: ఉషాకిరణ్ మూవీస్

## మూలాలు

వర్గం:రామోజీరావు నిర్మించిన సినిమాలు
వర్గం:చక్రి సంగీతం అందించిన సినిమాలు
వర్గం:రవితేజ నటించిన సినిమాలు
వర్గం:తనికెళ్ళ భరణి సినిమాలు
వర్గం:బ్రహ్మానందం నటించిన సినిమాలు
వర్గం:సునీల్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఆలీ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:2003 తెలుగు సినిమాలు
బల్కంపేట, హైదరాబాదు

**బల్కంపేట** తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది అమీర్‌పేట, సంజీవ రెడ్డి నగర్, సనత్‌నగర్, ఫతేనగర్ వంటి ఇతర పెద్ద శివారు ప్రాంతాలకు సమీపంలో ఉంటుంది. ఇక్కడ ఎల్లమ్మ దేవాలయం ఉంది. దీనిని బల్కంపేట ఎల్లమ్మ దేవాలయం అని పిలుస్తారు.

## చరిత్ర
హైదరాబాదు నగరం ఏర్పడకముందు బల్కంపేట ఓ కుగ్రామం ఉండేది. రాజా శివరాజ్‌ బహద్దూర్‌ అనే సంస్థానాధీశుడి హయాంలో ఈ ప్రాంతాన్ని ‘బెహలూఖాన్‌ గూడా’ అని పిలిచేవారని చారిత్రక ఆధారాల్ని బట్టి తెలుస్తోంది. బెహలూఖాన్‌ పేరుమీదుగా బల్కంపేటగా మారిపోయింది.

## ఎల్లమ్మ దేవాలయం
ఏడు వందల సంవత్సరాల క్రితం బల్కంపేట ఓ కుగ్రామంగా ఉండేది. అప్పుడు స్వయంభూమూర్తిగా ఎల్లమ్మ వెలిసింది. బల్కంపేట ఎల్లమ్మ దేవాలయంగా భక్తుల పూజలు అందుకుంటుంది.

## ప్రధాన కాలనీలు

* బల్కంపేట
* బీజే ఆర్‌నగర్‌
* ప్రశాంత్‌నగర్‌
* బీకేగూడ
* లింగయ్యనగర్‌
* సుభాష్‌నగర్‌
* సాయిబాబానగర్‌
* శామలకుంట
* రాజరాజేశ్వరీనగర్‌
* ఉదయ్‌నగర్‌
* మోడల్‌కాలనీ
* సుందర్‌నగర్‌
* ఈఎస్‌ఐ క్వార్టర్స్‌
* రేణుకానగర్‌
* నీమ్‌కార్‌నగర్‌
* బాపూనగర్‌
* దాసారంబస్తీ
* జయప్రకాష్‌నగర్‌
* కైలాష్‌నగర్‌
* మజీద్‌బస్తీ

## మూలాలు

వర్గం:హైదరాబాదు
వర్గం:హైదరాబాదులోని ప్రాంతాలు
వర్గం:హైదరాబాదు జిల్లా
రంజన్ గొగోయ్

**జస్టిస్ రంజన్ గొగోయ్** (జ. 1954 నవంబరు 18) భారత సుప్రీంకోర్టు ప్రధాన న్యాయమూర్తి, రాజ్యసభ సభ్యుడు. భారతదేశంలోని ఈశాన్య ప్ర్రాంతంలో ఈ పదవి చేపట్టిన మొదటి న్యాయమూర్తి.

## జీవిత విశేషాలు
ఆయన న్యాయవాద వృత్తి స్వీకరించి బార్ అసోసియేషన్ లో 1978లోనమోదు అయ్యారు. ఆయన గౌహతీ హైకోర్టులో ప్రాక్టీసు చేస్తూ 2001 ఫిబ్రవరి 28 న న్యాయమూర్తి అయ్యారు. ఆయన 2010 సెప్టెంబరు న పంజాబ్, హర్యానా హైకోర్టుకు బదిలీ కాబడ్డారు. తరువాత 2011 ఫిబ్రవరి 12 న ప్రధాన న్యాయమూర్తి అయ్యారు. ఆయన 2012 ఏప్రిల్ 23 న సుప్రీం కోర్టు న్యావమూర్తి పదవిని స్వీకరించారు. ఆయనకు ఏడు సంవత్సరాల పాటు పదవీకాలం ఉంటుంది. ఆయన తండ్రి "కేశబ్ చంద్ర గొగోయ్" అస్సాం ముఖ్యమంత్రిగా పనిచేసారు.

## మూలాలు

వర్గం:1954 జననాలు
వర్గం:జీవిస్తున్న ప్రజలు
వర్గం:అసోం వ్యక్తులు